News Update: พ่อมดการเงิน เตือน ‘สงครามโลกครั้งที่ 3’ จอร์จ โซรอส หวั่น “อารยธรรม” ล่มสลาย รัสเซีย-จีน คือ ภัยคุกคามของโลกเสรีภาพ วิธีเดียวที่ทำได้คือ ต้องเอาชนะปูติน - FINNOMENA
พ่อมดการเงิน ‘จอร์จ โซรอส’ เตือนสงครามของปูตินอาจทำ “อารยธรรมล่มสลาย” ยุโรปกำลังสั่นคลอน และอาจเป็นจุดเริ่มต้นของสงครามโลกครั้งที่ 3
25 พ.ค. 2565

พ่อมดการเงิน ‘จอร์จ โซรอส’ เตือนสงครามของปูตินอาจทำ “อารยธรรมล่มสลาย” ยุโรปกำลังสั่นคลอน และอาจเป็นจุดเริ่มต้นของสงครามโลกครั้งที่ 3
โซรอสกล่าวว่า การบุกรุกยูเครนสร้างความสั่นคลอนในยุโรป โดยแม้สงครามจะยุติลง แต่สถานการณ์จะไม่กลับไปเป็นเหมือนเดิม นี่อาจเป็นจุดเริ่มต้นของสงครามโลกครั้งที่ 3 และอารยธรรมของโลกอาจล่มสลาย
“ปัญหาใหญ่อื่นๆ ที่เกี่ยวข้องกับมนุษยชาติ เช่น การระบาดใหญ่ การเปลี่ยนแปลงสภาพภูมิอากาศ การหลีกเลี่ยงสงครามนิวเคลียร์ กำลังถูกละเลยจากสงครามของปูติน และนั่นเป็นเหตุผลที่ผมบอกว่า อารยธรรมอาจล่มสลาย” โซรอสวัย 91 ปี กล่าวในงาน World Economic Forum เมื่อวานนี้ (24 พ.ค.)
โซรอสกล่าวว่า แนวโน้มของการเปลี่ยนแปลงสภาพภูมิอากาศนั้นน่ากลัวมาก คนส่วนใหญ่คิดว่าสุดท้ายก็ต้องตาย แต่มองข้ามว่าจะทำยังไงให้อารยธรรมอยู่รอด ดังนั้น เราต้องระดมทรัพยากรทั้งหมดเพื่อทำให้สงครามยุติลง โดยวิธีที่ดีที่สุดและอาจเป็นวิธีเดียวในการรักษาอารยธรรมไว้ได้คือการ “เอาชนะปูติน”
พ่อมดการเงินยังกล่าวถึงการขยายอำนาจใน ‘ระบอบเผด็จการ’ ของปธน.ปูติน และ ปธน.สี จิ้นผิง โดยเรียกรัสเซียและจีนว่าเป็น “ภัยคุกคามที่ยิ่งใหญ่ที่สุด” ต่อสังคมเสรีภาพ (Open Society)
โซรอสตำหนิผู้นำทั้งสองว่าทำความผิดพลาดครั้งใหญ่ไว้ อย่างปูตินที่คาดหวังจะได้รับการต้อนรับในยูเครนในฐานะผู้กอบกู้อิสรภาพ หรือสี จิ้นผิงที่ยังคงยึดมั่นในนโยบายโควิดเป็นศูนย์ที่เป็นไปไม่ได้
โซรอสกล่าวว่า การล็อกดาวน์อย่างต่อเนื่องในจีนจะส่งผลกระทบต่อซัพพลายเชน ซึ่งอาจส่งผลให้ทั่วโลกสูงขึ้น และนำไปสู่ภาวะเศรษฐกิจตกต่ำทั่วโลก และความผิดพลาดนี้อาจทำให้ สี จิ้นผิง เสียตำแหน่งปธน.สมัยที่ 3
อ้างอิง:
https://www.bloomberg.com/news/articles/2022-05-24/george-soros-warns-civilization-may-not-survive-putin-s-war?srnd=premium-asia&sref=e4t2werz 
https://www.cnbc.com/2022/05/24/george-soros-says-civilization-may-not-survive-russias-invasion-of-ukraine.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จอร์จ โซรอส
ปูติน
วลาดิมีร์ ปูติน
สงครามยูเครน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA